**A Magyar Nemzeti Bank elnökének**

**33/2016. (VIII. 8.) MNB rendelete**

**a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 50/2015. (XII. 9.) MNB rendelet módosításáról**

A Magyar Nemzeti Bankról szóló 2013. évi CXXXIX. törvény 171. § (1) bekezdés i) pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) bekezdésében meghatározott feladatkörömben eljárva a következőket rendelem el:

**1. §** A jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 50/2015. (XII. 9.) MNB rendelet [a továbbiakban: Rendelet] a következő 6. §-sal egészül ki:

„6. § Az adatszolgáltató az L70 MNB azonosító kódú adatszolgáltatást e rendeletnek a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 50/2015. (XII. 9.) MNB rendelet módosításáról szóló …/2016. (... ...) MNB rendelet 2. § a) és b) pontjával megállapított rendelkezése szerint első alkalommal 2016 harmadik negyedévére mint tárgyidőszakra vonatkozóan teljesíti.”

**2. §** A Rendelet 2. melléklet II. pontjának

a) az L70 MNB azonosító kódú adatszolgáltatásra vonatkozó kitöltési előírások I.1. pontjában a „konszolidált alapon” szövegrész helyébe az „az intézmények 575/2013/EU európai parlamenti és tanácsi rendelet szerinti felügyeleti adatszolgáltatása tekintetében végrehajtás-technikai standardok megállapításáról szóló 2014. április 16-i 680/2014/EU bizottsági végrehajtási rendelet I. és II. mellékletének megfelelően jelentett COREP adatszolgáltatásokkal és az ezen adatszolgáltatásokhoz alkalmazott számviteli szabályozással összhangban” szöveg,

b) az L70 MNB azonosító kódú adatszolgáltatásra vonatkozó kitöltési előírások II. pontjának az L7001 táblára vonatkozó 2. pontjában az „a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekekében teljesítendő adatszolgáltatási kötelezettségekről szóló MNB rendelet 1. melléklet 2. pont 2.109. alpontja” szövegrész helyébe az „a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekekében teljesítendő adatszolgáltatási kötelezettségekről szóló MNB rendelet 1. melléklet 2. pont 2.109. alpontja, illetve a Nemzetközi Pénzügyi Beszámolási Standardok (a továbbiakban: IFRS) szerint teljesített adatszolgáltatás tekintetében a 680/2014/EU bizottsági végrehajtási rendelet V. melléklet 2. rész 145-157. pontja” szöveg,

c) az L71 MNB azonosító kódú adatszolgáltatásra vonatkozó kitöltési előírások I.2. pontjában az „az intézmények 575/2013/EU európai parlamenti és tanácsi rendelet szerinti felügyeleti adatszolgáltatása tekintetében végrehajtás-technikai standardok megállapításáról szóló 2014. április 16-i 680/2014/EU bizottsági végrehajtási rendelet” szövegrész helyébe az „a 680/2014/EU bizottsági végrehajtási rendelet” szöveg,

d) az R02, R03, R12, R13 MNB azonosító kódú adatszolgáltatásokra vonatkozó kitöltési előírások I.2. pontjában az „a Nemzetközi Pénzügyi Beszámolási Standardok (a továbbiakban: IFRS)” szövegrész helyébe az „az IFRS” szöveg

lép.

**3. §** Ez a rendelet a kihirdetését követő napon lép hatályba.

dr. Gerhardt Ferenc

a Magyar Nemzeti Bank alelnöke